Antanas Siudikas

Antanas Siudikas (g. 1934 m. liepos 26 d. Gudžiūnų parapijoje, Kėdainių raj.) – Lietuvos ir Raseinių rajono ūkio, politinis bei visuomenės veikėjas.

 Biografija 

1955–1957 m. mokėsi Vilniaus žemės ūkio mechanizavimo technikume, 1968–1974 m. studijavo Lietuvos žemės ūkio akademijoje.Raseinių rajono garbės piliečiui Antanui Siudikui – 90 metų!. Raseinių naujienos. Nuoroda tikrinta 2024-11-02.

1957–1958 m. Baltkūniškio Melioracijos technikos stoties vyr. inžinierius, 1958–1961 m. Dotnuvos rajono technikos stoties vyr. inžinierius, 1961–1963 m. Ariogalos melioracijos mašinų stoties direktorius, 1963–1990 m. Raseinių Melioracijos statybos valdybos viršininkas, 1990–2009 m. VĮ, SPAB, AB „Raseinių melioracija“ direktorius, AB „Ariogalos melioracija“ generalinis direktorius.ANTANAS SIUDIKAS (1934). Raseiniai.rvb.lt. Nuoroda tikrinta 2021-11-21.

1995 m. Lietuvos ūkio partijos narys, 2001 m. Lietuvos socialdemokratų partijos Raseinių rajono skyriaus narys.

A. Siudikas apdovanotas TSRS LŪPP aukso bei sidabro medaliais, kitais apdovanojimais. 1965 m. suteiktas LTSR nusipelniusio melioratoriaus vardas. 2005 m. suteiktas Raseinių garbės piliečio vardas.MAŽOJI ARIOGALOS ENCIKLOPEDIJA. Kaunas.lcn.lt. Nuoroda tikrinta 2021-11-21.

Ariogalos parapijos pastoracinės tarybos narys. Žmona Zita, sūnus Adakrius.https://www.vrk.lt/statiniai/puslapiai/rinkimai/2002/savivaldybes/kandidatai/1391/kandidatai_anketa_jsp_ri_id_15_asm_kod_120682.htm

 Įvertinimai 
1965 m. suteiktas nusipelniusio melioratoriaus vardas.

 Šaltiniai 

Kategorija:Raseinių politikai
Kategorija:Lietuvos melioratoriai